Η **επαρχία της Λιέιδα** ή **επαρχία της Λέριδας** (καταλανικά κι επίσημα, *província de Lleida*, ισπανικά: *Provincia de Lérida*, οξιτανικά: *Lhèida*) είναι μια επαρχία της Ισπανίας που καλύπτει τη δυτική Καταλονία.

Η θέση της Επαρχίας της Λιέιδα στην Καταλονία. Συνορεύει στα βόρεια με την Ανδόρα και τη Γαλλία, στα ανατολικά με τις επαρχίες της Βαρκελώνης και της Ζιρόνας, στα νότια με αυτή της Ταρραγόνας και στα δυτικά με τις επαρχίες της Σαραγόσας και της Ουέσκας. Αποτελείται από 231 δήμους.

Το Εθνικό Πάρκο των Αιγουεστόρτες και της λίμνης του Σαν Μαουρίσιο, η Σέου Βέλια (ο παλαιός καθεδρικός ναός της Λιέιδα), ο βασιλικό μοναστήριο της Αγίας Μαρίας της Βαλμπόνα, το Μουσείο των Παιχνιδιών στο Μπερδού και το μοναστήρι του Μπελπούτς ντε λες Αβελιάνες βρίσκονται σε αυτήν την επαρχία. 

Σημαία της Επαρχίας της Λιέιδα.

Κύριοι Δήμοι
------------

| Δήμος (Καταλανικά) | Πληθυσμός |
| --- | --- |
| Λιέιδα (*Lleida*) | 139.809 |
| Τάρεγα (*Tàrrega*) | 16.670 |
| Μπαλαγέ (*Balaguer*) | 16.665 |
| Μολιερούσα (*Mollerussa*) | 14.959 |
| Σέου δ' Ουρζέλ (*La Seu d'Urgell*) | 12.468 |
| Σερβέρα (*Cervera*) | 9.212 |
| Σολσόνα (*Solsona*) | 9.188 |
| Αλκαράς (*Alcarràs*) | 9.026 |
| Τρεμπ (*Tremp*) | 6.288 |
| Αλμασέλιες (*Almacelles*) | 6.724 |

Γενικά χαρακτηριστικά
---------------------

Η επαρχία διακρίνεται από τη συνύπαρξη δύο διαφορετικών τοπίων που τη χωρίζουν σε δύο ίσης σχεδόν έκτασης μέρη. Στον βορρά κυριαρχεί ο ορεινός όγκος των Πυρηναίων και μικρότερες οροσειρές ενώ αντίθετα στο νότο η πεδιάδα. Το πιο ψηλό σημείο της επαρχίας είναι η κορυφή Πίκα δ' Εστάτς (*Pica d'Estats*) με υψόμετρο 3.134 μέτρα.

Οικονομικά βασίζεται τόσο στη γεωργία, όσο και στον τουρισμό, κατά κύριο λόγο τον χειμώνα. Η πλούσια πεδιάδα του ποταμού Σέγρε παράγει κυρίως φρούτα (αχλάδια, μήλα, εσπεριδοειδή). Τα Πυρηναία και οι γύρω οροσειρές προσφέρονται για χειμερινά σπορ και φυσιολατρικές δραστηριότητες ενώ η σύνδεσή της με την Ανδόρα την καθιστά επίσης τον βασικό δίαυλο εισόδου από την πλευρά της Ισπανίας.

Πολιτισμική κληρονομιά
----------------------

Η πλούσια πολιτισμική κληρονομιά της περιοχής έχει να επιδείξει πλούσια έργα εκκλησιαστικής και αμυντικής αρχιτεκτονικής, προϊστορικές τοποθεσίες και μουσεία. Το προ ρωμαϊκό παρελθόν της περιοχής απεικονίζεται στην πολύ καλά διατηρημένη ιβηρική πολιτεία των Μπιλάρς. Η ρομανική αρχιτεκτονική και ζωγραφική εντοπίζεται σε αρκετές περιοχές της, όπως στην Μπαλ ντε Μποί, ενώ τα πολλά μεσαιωνικά κάστρα της απεικονίζουν τον χαρακτήρα της ως σύνορο μεταξύ των χριστιανικών κομητειών των Πυρηναίων και των μουσουλμανικών βασιλείων του νότου. 

Στην επαρχία ανήκει και η Κοιλάδα του Αράν (στα Καταλανικά *Vall d'Aran*), η μοναδική κοιλάδα των Πυρηναίων που αν και έχει κλήση προς τον Ατλαντικό ανήκει στην Ισπανία. Η γλώσσα της κοιλάδας είναι τα αρανικά, οξιτανική διάλεκτος που χαίρει αναγνώρισης ως επίσημης γλώσσας της κοιλάδας από το 2006, μαζί με τα ισπανικά και τα καταλανικά.

Φωτοθήκη
--------

* Η Σέου Βέλια (παλαιά Μητρόπολη) της Λιέιδα.Η Σέου Βέλια (παλαιά Μητρόπολη) της Λιέιδα.
* "Ο Παντοκράτωρας",δείγμα ρομανικής αγιογραφίας από τον Άγιος Κλιμέντιο του Ταούλ στην Μπαλ ντε Μποί."Ο Παντοκράτωρας",δείγμα ρομανικής αγιογραφίας από τον Άγιος Κλιμέντιο του Ταούλ στην Μπαλ ντε Μποί.
* Μνημείο στην αρανική γλώσσα και κουλτούρα στη Βιέλια, πρωτεύουσα της Κοιλάδας του Αράν.Μνημείο στην αρανική γλώσσα και κουλτούρα στη Βιέλια, πρωτεύουσα της Κοιλάδας του Αράν.

Παραπομπές
----------

1. ↑  «Población por provincias, edad (grupos quinquenales), Españoles/Extranjeros, Sexo y Año». *Εθνικό Ινστιτούτο Στατιστικών της Ισπανίας*. Ανακτήθηκε στις 3  Σεπτεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λιέιδα (επαρχία)** |

* Τμήμα Τουρισμού της κυβέρνησης της επαρχίας Αρχειοθετήθηκε 2014-04-20 στο Wayback Machine.
* Η κυβέρνηση της επαρχίας της Λιέιδα
* Φωτογραφίες από τις περιοχές της επαρχίας

|  |  |  |  |
| --- | --- | --- | --- |
| 

| π • σ • ε
Επαρχίες της Ισπανίας |
| --- |
|  |
| 
* Άβιλα
* Α Κορούνια/Λα Κορούνια
* Άλαβα
* Aλικάντε
* Αλμερία
* Αλμπαθέτε
* Αστούριες
* Βαγιαδολίδ
* Βαλεαρίδες Νήσοι
* Βαλένθια
* Βαρκελώνη
* Βισκαϊκή
* Γκιπούθκοα
* Γουαδαλαχάρα
* Γρανάδα
* Ζιρόνα
* Θαμόρα
* Θέουτα
* Θιουδάδ Ρεάλ
* Κάθερες
* Κάδιθ
* Κανταβρία
* Καστεγιόν
* Κόρδοβα
* Κουένκα
* Λας Πάλμας
* Λεόν
* Λιέιδα
* Λούγο
* Mαδρίτη
* Μάλαγα
* Μελίγια
* Mούρθια
* Μπαδαχόθ
* Μπούργος
* Ναβάρρα
* Ουέλβα
* Ουέσκα
* Oρένσε / Ουρένσε
* Παλένθια
* Ποντεβέδρα
* Λα Ριόχα
* Σαλαμάνκα
* Σαραγόσα
* Σεγόβια
* Σεβίλλη
* Σόρια
* Ταρραγόνα
* Σάντα Κρουθ της Τενερίφης
* Tερουέλ
* Tολέδο
* Χαέν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157142682
* GND: 4419094-3
* NKC: ge410743

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |